କୋରାପୁଟଃ ଜିଲ୍ଲାସ୍ତରୀୟ ସାଧାରଣତନ୍ତ୍ର ଦିବସ ସମାରୋହ ସ୍ଥାନୀୟ ପୁଲିସ ପଡିଆଠାରେ ଅନୁଷ୍ଠିତ ହୋଇଛି। ଏଥିରେ ମୁଖ୍ୟ ଅତିଥି ଭାବେ ଦକ୍ଷତା ବିକାଶ ଓ ବ୘ଷିୟକ ଶିକ୍ଷା ମନ୍ତ୍ରୀ ପ୍ରେମାନନ୍ଦ ନାୟକ ଯୋଗ ଦେଇ ଜାତୀୟ ପତାକା ଉତ୍ତୋଳନ କରିବା ସହ ସମବେତ ପରେଡରେ ଅଭିବାଦନ ଗ୍ରହଣ କରିଥିଲେ। ପରେ ନିଜ ଉଦ୍ବୋଧନରେ ସେ ଭାରତୀୟ ସ୍ବାଧୀନତାରେ ଶହୀଦ ଲକ୍ଷ୍ମଣ ନାୟକ, କୋରାପୁଟର ଗାନ୍ଧି ରାଧାମୋହନ ବିଶ୍ବାସରାୟଙ୍କ ପରି ସ ̊ଗ୍ରାମୀଙ୍କୁ ସମ୍ମାନ ଜଣାଇଥିଲେ। କୋରାପୁଟ ମାଟି ସଂଗ୍ରାମୀଙ୍କ ମାଟି। ଏହି ମାଟିର ବରପୁତ୍ରମାନେ ଦେଶମାତୃକା ପାଇଁ ଦେଇଥିବା ବଳୀଦାନ ଚିର ସ୍ମରଣୀୟ। ସେମାନଙ୍କ ଗୁରୁତ୍ବକୁ ଅନୁଭବ କରିବା ଉଚିତ ବୋଲି ମତ ଦେଇଥିଲେ। ଦେଶର ସ୍ବାଧୀନତା ସଂଗ୍ରାମରେ କୋରାପୁଟ ଜିଲ୍ଲାର ଅବଦାନ ଅତୁଳନୀୟ ବୋଲି ସେ କହିବା ସହ ଦେଶର ଗଣତନ୍ତ୍ରକୁ ମଜଭୁତ କରିବା ପାଇଁ ସମସ୍ତେ ଆଗେଇ ଆସିବାକୁ ଆହ୍ବାନ ଦେଇଥିଲେ।
ମନ୍ତ୍ରୀଙ୍କ ଭାଷଣ ପରେ ଅଳ୍ପ କିଛି ପୁଲିସ କର୍ମଚାରୀଙ୍କୁ ନେଇ ଚିତ୍ତାକର୍ଷକ ପରେଡ ପ୍ରଦର୍ଶିତ ହୋଇଥିଲା। ଏହି ଅବସରରେ ବିଦ୍ୟାଳୟ ଓ ମହାବିଦ୍ୟାଳୟର ଛାତ୍ର ଛାତ୍ରୀମାନଙ୍କ ମଧ୍ୟରେ ଅନଲାଇନରେ ଅନୁଷ୍ଠିତ ହୋଇଥିବା ବିଭିନ୍ନ ପ୍ରତିଯୋଗିତାର କୃତି ପ୍ରତିଯୋଗୀମାନଙ୍କୁ ପୁରସ୍କାର ପ୍ରଦାନ କରାଯାଇଥିଲା। ଏହାସହ କୋଭିଡ ଯୋଦ୍ଧାଙ୍କୁ ସମ୍ମାନିତ କରାଯାଇଥିଲା। ଏହାସହ ଉହ୍ଲଖେନୀୟ କାର୍ଯ୍ୟ ପାଇଁ କୋରାପୁଟ ଓଡ୍ରାଫ ଟିମ୍କୁ ସମ୍ମାନିତ କରାଯାଇଥିଲା। ଏଥିସହ ଡାକ୍ତରଖାନାରେ ଫଳ ସହ କାରାଗାରରେ ଅନ୍ତେବାସୀଙ୍କୁ ମିଷ୍ଠାନ ବଣ୍ଟନ କରାଯାଇଥିଲା।
